, तो अच्छा काम भी अधर्म ही ठहरेगा और उद्देश्य एवं परिणाम अनुचित न रहने से बुरे काम भी अच्छे हो जायेंगे । किसी भी कार्य में कर्त्ता की नीयत जाने विना धर्म का निर्णय नहीं हो सकता । इसके लिए भी आध्यात्मिकता की ओर आना होगा । यों धर्म और कर्त्तव्य के निर्णय में आध्यात्मिकता की ही कमी हुई, तब भारत की ओर ही सबकी दृष्टि केन्द्रित होती है। भारत सर्वदा से आध्यात्मिक दृष्टि को सर्वोपरि मानता आया है। उपनिषद् की एक आख्यायिका है, याज्ञवल्क्य जब वृद्ध हुए, तब घर छोड़ वन में एकान्तवास करते हुए ब्रह्म-चिन्तन की इच्छा हुई । उनकी दो पत्नियाँ थी -  मैत्रेयी और कात्यायनी । उन्होंने वन में जाने के पहले अपनी कुछ सम्पत्ति थी, उसको दोनों पलियों में विभक्त कर देना चाहा। उन्होंने मैत्रेयी को बुलाया और उसे समझाया कि मै अपनी जो कुछ सम्पत्ति है, उसको तुम दोनों में बाँट देना चाहता हूँ । मैत्रेयी तो आर्य ललना थी । ऋषि की सम्पत्ति क्या हो सकती है। कमण्डलु, मृगचर्म, कौपीन, कुटिया, यही तो ऋषियों के आश्रम में होता था । परन्तु मैत्रेयी ने कहा भगवन् ! यदि आप मुझे वह सारी पृथ्वी दे दें, जो रत्नों, सुवणों और समस्त धन-धान्यादि से लदी हुई हो, उसको प्राप्त करके तो मैं अमर हो जाऊँगी न ? याज्ञवल्क्य ने कहा - सम्पत्ति से कोई मनुष्य अमर तो नहीं हो सकता । हॉ, जिस प्रकार धनवानों का जीवन बीतता है, सैकड़ों नौकर रखते हैं, तरह-तरह के वस्त्र पहन सकते हैं, सब प्रकार के स्वादिष्ठ भोजन प्राप्त हो सकते हैं, उस प्रकार सुख से जीवन व्यतीत हो सकता है। परन्तु सम्पत्ति से अमरता तो नहीं मिल सकती । इस पर मैत्रेयी ने कहा - जिसको लेकर अमर नहीं हो सकती, उसे लेकर क्या करूँगी । जिसकी खोज में आप घर को छोड़कर वन में जा रहे हैं, अपने उस लाभ में आप 